ખેતી જ્યાં સુધી જીવન જીવવાની પ્રણાલી હતી ત્યાં સુધી ઉત્પાદન થોડું ઓછું મળતું હતું તે છતાં ઉત્પાદનને કાયમી રીતે ટકાવી રાખનારી જમીનની ફળદ્રુપતા, પાણીનાં તળ.અને ઉત્પાદનની નરવાઇ- બધું બરાબર જળવાઇ રહેતું હતું; પણ જ્યારથી ખેતીને એક – ‘ધંધો’ પૈસા કમાવાનો બીઝનેસ ગણવાનું શરુ થયું, ત્યારથી હાંસલ-ખોટના હિસાબો આવ્યા અને શું કર્યું હોય તો વધુ નાણાં મેળવી શકાય, તેની તરકીબો અને કારહા શરુ થયા. ખરેખર ખેતીમાંથી પાકતી ચીજ-વસ્તુ જ ‘ સાચી-લક્ષ્મી’ છે અને પૈસો તો છે લફંગો ! લક્ષ્મીનું મૂલ્ય એક સરખું હોય, જ્યારે લફંગાની બજાર તેજ – મંદ થયા કરે ! અને અમાપ સંગ્રહખોરી એનાથી સંભવ બને છે.